
SINOM 

l.Sinom barangtaning rasa, 
sinom birahining pasti, 
bangja kagurat ku mangsa, 
katindih ku wa bil qodri, 
abdi kalindih Gusti, 
turun inna anzalna , 
katinggang lailatul qodri , 
rapih kaula jeung Gusti, 
rapih sirna burinyay kari jatnika. 

2. Jatnika menggahing sukma, 
birahining sanubari, 
barina miraga sukma, 
sukmaning tunggaling pasti, 
pasti jatining jati, 
turunan ya adamuskun , 
anta wa zaujukal jannah , 
rapih abdi lawan Gusti, 

di adamna ngalajeng di katunggalan. 

3. Katunggalaning barangta, 
sumping kagiling kuring, 
bedang karĕrab ku hayang, 



papungkir-pungkir di lahir, 
abdi mungkir 1 ka Gusti, 
parundung papungkur-pungkur, 
kadunyan pajurigan, 
kagiling ku lain-lain, 
rujad rasa panutan kalunta-lunta. 

4. Luntana duka ka mana, 
matana di mana mendi, 
mendina sangkaning sangka, 
mendina eiptaning ati, 

abdi leungiteun Gusti, 

barendu mangwindu-windu, 

bedang mangalam-alam, 

panggih-panggih geus birahi, 

datang wayah wayahna tepang budiman. 

5. Budiman di bijaksana, 

Gusti lantip abdi surti, 
tunggal nya sukma nya raga, 
tunggal nya abdi nya Gusti, 
nganeik di alam tadi, 
turun wahyu Betal Jemur, 
sepuh jadi nonoman, 
nini-nini lanjang deui, 

ku jatnika sawarga alam sorangan. 

6.Sorangan di alam dunya, 
keur sedih teu rapih-rapih, 
keur baha pasia-sia, 
keur tungi pawani-wani, 
pamustahil-mustahil, 
malabur pakabur-kabur, 
aean alam wayahna, 
wayahna parapih-rapih, 
reureuh leumpeuh subaya pawenang- 
wenang. 

7. Wenang gustining kaula, 
wenang kaulaning Gusti, 
ngalayang di padang wenang, 
wenang nu wajib mustahil, 
wenang mustahil wajib, 
lebur eatur kari manjur, 
manjur raganing sukma, 
sukmaning alam sajati, 
kumalayang helaran di Suramaya. 

8. Laya rataning pangrasa, 
ditimbang tarajuning pasti, 
dirujak di alam sirna, 

Gusti diraeik jeung abdi, 
lali di gustining eling, 
ditumbuk jadi rahayu, 
alam magamuridhwan , 



ngiring sakuriling ĕling, 
kumalayang alam sakatukang hayang, 

9.Hayang bari mawa wenang, 
ĕling bari mawa lali, 
laksana hanteu laksana, 
lastari hanteu lastari, 
ĕling ka sakuriling, 
inggut dina balĕ manggut, 
galayah di mutaminah 
pangiring saliring ĕling, 
rawĕ rontĕk bundaran di Pajajaran. 

10. Jajaran di alam sirna, 
indit Gusti paku abdi, 
rĕndĕngan parawan kembang, 
meunangkeun Gusti birahi, 
aina jannatul khalid , 
ngalantung di kun fayakun, 
faaya adukeun aya, 

geus baĕ dihin pinasti, 

pasti urang ngalayang di kalanggengan. 

11. Kalanggengan nu sampurna, 
nitihan galudra paksi, 
jampana ku nagaliman, 
diaping ku widadari, 
mubyar inten biduri, 



gebyur maneur hurung layung, 
rĕka caya ping rĕka, 
makota sisiping rukmi, 
geulis-geulis sawarĕh nu kaanginan. 

12. Kaanginan ku eaeandran, 
ka lain ngadukeun lain, 
kaenya ngadukeun enya, 
karĕk saenya salain, 
lain alam sajati, 

batina pabisu-bisu, 

alam pastina sirna, 

sirna maneering pribadi, 

medal gumelar ka dunya taya eirina. 

13. Cirina di alam dunya, 
dunya dieirian lain, 
lain dieirian enya, 
bongan pienya pilain, 
lastari alaming pasti, 
pastina pakitu-kitu, 
kitu kieu da di dunya, 
lain alaming sajati, 

jatina mah taya pingaraneunana. 

14. Pingaraneunana duka, 
kumaha nu ngalalandi, 
kumaha nu ngangaranan, 



ti sasamaning dumadi, 

moal kasisikudi, 

rahayu tan kuring tuhu, 

nya tuhuna di jatnika, 

man jada putra jeung putri, 

mudal sotĕh sakitan bongan puasa. 

15. Puasa alaming sirna, 
ĕling muasaan ĕling, 
hayang muasaan hayang, 
bisina tarĕrĕh teuing, 
bisina ku jangji tadi, 
waktu tepung nu parundung, 
tepung pawenang-wenang, 
wenang mihayang miĕling, 
nya boboran jatnika saaya-aya. 

16. Ayeuna sasamaning-maning, 
isin kula jisim Gusti, 
mustahil meunang kadua, 
ĕling mustahiling abdi, 
wajibna meunang deui, 
timu teu matak sakutu, 

da wenang papatungan, 

sili pihapĕkeun diri, 

jagana gĕ geus runtag kari wangkayna. 



17. Wangkayna dipulungan, 
ku nu kari parandeuri, 
pogot katarikolotan, 

da budi jiga sasari, 

ngan balung tanpa eusi, 

diagung digarugulung, 

sirnana jatnikana, 

teu kaeiri ti sasari, 

surgana kalanggengan ti kieuna. 

18. Kieuna di maneawarna, 
warnaning panuding ati, 
kalima paneeranana, 
paneering jatining diri, 
dirina wara-wiri, 
ngalayung di Balĕ Bandung, 
kari basa paanjangna, 
birahi saliring ĕling, 
kumalayang di buana paneatengah. 

19. Tengahna alam jatnika, 
jatnikaning maha suei, 
sueina ti sagalana, 
panyakitna matak rapih, 
rapih sarapih-rapih, 

mun inggut timbang taraju, 
tiwasna ka sorangan, 
ngusik-ngusik gula mandi, 



nya baruntak kakaburan pupundungan. 

20. Pundungan sili puntangan, 
ati gering ku kaĕling, 
dangiang perang ku melang, 
bĕak lebak bĕak lamping, 
putra-putri dipaling, 
kasambat Batara Guru, 
keur suka pada suka, 
peutingna midadarĕni, 
bakasambang jampana taya eusina. 

21. Eusina di kahiangan, 
dikuriling ku kaĕling, 
ngambang tapa hing naraka, 
nguriling nĕangan Gusti, 
gustina maha suei, 

suei ti kurungan bingung, 
bingungna nya ayeuna, 
alam mirasa miĕling, 
bongan kurung tapa ngawayahanana. 

22. Ngawayahanana gampang, 
dijaring ari sarumping, 
disorang keur ĕrang-ĕrang, 
heuleut beurang heuleut peuting, 
ĕling rada teu ĕling, 
ngalantung sariak layung, 

sandĕkala ngalayang, 

digiling ku indung peuting, 

barang tepung ulah pisah diri anggang. 

23. Anggang-anggang gĕ kasorang, 
haturan bagĕa sumping, 
leupeut leumeung kĕjo leumpang, 
pasini tuluykeun deui, 

da diatik ti leuleutik, 

geura gedĕ geura jangkung, 

geura mulang jatnikana, 

anaking anak papanting, 

sing wayahna jeung saha sili hampura. 

24. Hampura alam sampurna, 
purba wisĕsaning hiji, 
papurba-purba wisĕsa, 
silih eiwit silih keumbing, 
ulah sok atawa daging, 
pangganeang rahayu nanjung, 
satunggal keur duaan, 
tamansari nu maranti, 

kembang siang sayuran di silokana. 

25. Silokana sabuana, 
kabeuki alam sajati, 
kagungan alam sampurna, 
teu kungsi heula ngamilik, 



kari janatul hulba , 

latiril mubda mutaqin , 

eawisan nu jatnika, 

tepis wiring sakuriling, 

kembang siang kasorang teu makĕ hayang. 

26. Hayang barina kasorang, 
nya keusikna bararentik, 
nya eadas-eadas harĕrang, 
kasangling kurung imani, 
sarining maha suei, 

dina aub tanjung, 
tanjungna nu jatnika, 
nulis sakuriling bungking, 
alam sirna karamĕan nu sampurna. 

27. Sampurna alaming rasa, 
katulis tara katulis, 
puputran jeung puputrian, 
nu yatim pahatu lalis, 
rapih pada papanggih, 
runtut raut sili turut, 

sili kaulakeun inya, 
hirup Gusti waras abdi, 
salawasna tiis dingin paripurna. 

28. Purnama opat welasna, 
medalna sinom birahi, 

purnama taya suwungna, 

suwung kaulaning Gusti, 

raeikan anu sajati, 

lebur tujuh lawan tujuh, 

lulumpatan Sang Adam, 

batu tulis gedĕ eusi, 

bral gumelar gilang gumilang kaneana. 

29. Kaneana alam jatnika, 
emasna ninggang ka lain, 
lainna katelah emas, 
maskawin pangantĕn tadi, 
da bijil Qur’anul Adzim, 
ayatna kholaqallahi , 
isneni kadua kali, 

meunang hawa kari baranahanana. 

30. Baranahanana Adam, 
pangampih pangantĕn tadi, 
awĕwĕna lalakina, 

nya awĕwĕ jeung lalaki, 

kersaning Maha Suei, 

nya puputu nya bubuyut, 

alaming kadunyaan, 

nya kalah ka paneakaki, 

hibar sabda halimunan nu sampurna. 

31. Sampurna alaming rasa, 
lali kana paneakaki, 
kakina paneeranana, 
panarik alaming pasti 
pastina kapilali, 

ka luhur ka Sang Rumuhun, 
ka handap ka Sang Batara, 

Batara Wisnu sajati, 

jati waras kasampurnaning sorangan. 

32. Sorangan di kalanggengan, 
lali ka nu kapiĕling, 
tumega ka nu pirasa, 

da lain paĕsan jati, 

jatina ngan pribadi, 

lieuk gunung lieuk gunung, 

kembang paneadriana, 

walagri pangeusi diri, 

hurip waras mulia badan sampurna. 

33. Sampurna saha jalmana, 
jalmana teu nyaho teuing, 
dawuh rupa dawuh rupa, 
boh awĕwĕe boh lalaki, 
anu eusina inni bari ’un, 
mimma tusyrikun , 

aing bubar-bubaran, 
ti nu sirik mapadani, 

da aing mah kalanggenganing sorangan. 

34. Sorangan taya baturna, 
kalanggengan nu sajati, 
ana masar budi basa, 
ka sasamaning dumadi, 
urang sapiriumpi, 
mungpulung sarempu jukung, 
karamĕaning dunya, 

lain panganeikan tadi, 

ngan lumayan babasan di pasamoan. 

35. Pasamoanana wakea, 
murah ku basa ku budi, 
jiga jalma samanĕa, 
nyicikeun pangeusi diri, 
dirina di nu tadi, 

bitu keur ngadukeun tuhu, 

moal patĕga-tĕga, 

eusina paaing-aing, 

aing mukti batur kuma di darinya. 

36. Di darinyana eusina, 

da moal bĕda jeung aing, 
lamun hadĕ pangomĕna, 
nyucikeun eusi pribadi, 
nya bijil sugih mukti, 
ngalantung satunggang gunung, 

bari siang sabuana, 

sugih bumi sugih langit, 

siang tembang adatna keur kasukaan. 

37. Kasukaan sapanjangna, 
ieis lailatul qodri , 
riabna salalawasna, 
saeusi bibit birahi, 
syahru romadhonaladzi , 
unzila fihilqur’an , 
hudan tepi ka walfurqan , 
rapih abdi lawan Gusti, 
kafurqonan pisah di rasaning dunya. 

38. Dunyana puguh manusa, 
jisim abdi ti sasari, 
mantang leueut mantang dahar, 
birahi wateking Gusti, 

ti peutingna keur abdi, 

megat-megat nyatu nginum, 

hamo-hamo puasa beurang, 

nya abdi kalindih Gusti, 

nya gustina rumingkang siam tibeurang. 

39. Beurang peutingna di Qur’an 
jadi lailatul qodri , 
beurang peutingna di furqon, 
jadi rasaning sasari, 

lain sir ilahi, 
punten ulah loba saur, 
temahna salah sangka, 
sangkaning ati sasari, 
sasarina nugraha rasaning dunya. 

40. Dunyana marulang siang, 
pikabitaeun nu manggih, 
ahĕrat beurang siang, 
pikategaeun nu manggih, 
pamanggih sapamanggih, 
itu bingung ieu lanjung, 
jelema nya jelema, 
wara-wirina ti tadi, 

nya manusa sampakan ti tatadina. 

41. Tadina mudal puasa, 
teu nyaho nu ka janari, 
geus bujang-bujang puasa, 
nyaho boboran janari, 
geus babalik nya pikir, 
puasa ngalalu wungkul, 
barangdaharna darma, 
kersaning Gusti Yang Widi, 

nu widina manĕhna teu barangdahar. 

42. Barangdaharna sumembah, 
kana hanteuna pribadi, 

puasana nya sumembah, 

ka barangdahar pribadi, 

patindih sili tindih, 

la ilaha illallah , 

nepi nyembah ka isbat, 

isbatna nyembah katepi, 

rĕk runtag tunggalna sapadamayan. 

43. Sapadamayanna sirna, 
abdi katindihan Gusti, 
gustina aing kaula, 

di abdi-abdi da Gusti, 

da abdi la ilaha illallah , 

taya tayaning taya, 

aing tayaning sajati, 

jatina mah manusa megat teu aya. 

44. Ayana wenang teu aya, 
wenang manggih aya deui, 
betah ku euweuh ku aya, 
ayana aing pribadi, 

teu kudu aya deui, 

mun lebur matak sakutu, 

aya nyembah ka aya, 

ngajerit ku leungit deui, 

nya midangdam kĕlangan batur sambian. 

45. Sambian saliwat jalan, 
leungit birit mawa daging, 
beunang bongan kajongjonan, 
lali ka kawiting tadi, 
tadi-tadi walagri, 

la ilaha illallah , 
kĕlangan ku eaeandran, 
dzikir ngagolangkeun pikir, 

Gusti pikir anggang ku dipidangdamna. 

46. Dipidangdamna ku saha, 
saha bet teu nyaho teuing, 
ku nu milang kamahian, 
rasaning dudunya teuing, 
tepi kana Yang Widi, 
disungkur nepi ka kabur, 
ngarah damelanana, 
ngulik sugih ngarah .... 


kaea 36-37 teu aya dina mikrofilmna 

...raga 

ana barijil ngalahir, 

jeung wirahma ngawayang nepi ka 

beurang. 

63. Kabeurangan kapeutingan, 
ya hata mathla ’il fajri , 

bray beurang kari kalangkang, 

jadi tulis jadi gending, 

kakuping ku nu nguping, 

dipilueu dipiuruy, 

kĕlangan ku eaeandran, 

ku kaarjunaan sakti, 

sakti Gusti nyatana di jasad kula. 

64. Kula kumaha kulana, 
di awĕwĕ di lalaki, 

teu beunang digitik rata, 

walagri kurang walagri, 

kumaha takeran diri, 

pangayon timbang taraju, 

tara beunang dipaksa, 

mun taean katiban lingsir, 

sir sihaning Gusti lawaning kaula. 

65. Kaula ngajak jugala, 

Gusti watekna berbudi, 
nya leuleus kĕjo poĕna, 
titi surti ati-ati, 

ana bijil gumati, 
melepus nu matak lulus, 
Muhamad Rasulullah, 
utusaning Maha Suei, 

suei tina nyalahan jeung kabuktian. 

66. Kabuktian nu borangan, 
nya disingsieunan deui, 
kabuktian earĕraman, 
ku dibibitaan deui, 

nu leuwih ngadu leuwih, 
leuwihna punjul satuhu, 
karasana mah jaga, 
mun manggih sirnaning pasti, 
pasti urang asal insanan kamilan. 

67. Kamilan tilu kamilan , 
sahiji kamil keur leutik, 
kadua kamilan dunya, 
walagri pangadeg diri, 
nya sugih mumukti jegud, 
ilmu jeung panemu, 
genah mirajakaya, 
katilu kamiling pasti, 

nya lugina jatnika rasaning sirna. 

68. Sirnaning sora sampurna, 
sampurna katilu kali, 
nista maja tur utama, 
utamaning nu birahi, 
birahi sir ilahi, 

la ilaha illallah , 

taya barang kapirasa, 

taya barang kapiĕling, 

nya miĕling mirasa ku sambĕwara. 

69. Sambĕwara lalawora, 
bukti kajeun teu paduli, 
kembang wenang ligar wenang, 
kuduna bawa ti tadi, 

ti tadi taya deui, 
wajibul wujud satuhu, 
lar liwat ka pawenang, 
darma rajaning pribadi, 
ana ligar siangna sakawayana. 

70. Sakawayana limbangan, 
bibit suei balik suei, 

Kĕan Santang kang Lamajang, 

manusa alam birahi, 

jiga lain kiwari, 

garelut urang ka Garut, 

patĕang sili tĕang, 

jeung sasamaning pribadi, 

na tepang sorangan mulang sorangan. 

71. Sorangan ti kasueian, 
indit suei balik suei, 
sueina sajalan-jalan, 
teu leuwih tina susuei, 

suei-suei pmg suei, 
suei tuhuning satuhu, 
satuhuning jatnika, 
walagri pangeusi diri, 
diri urang teu liar ti kasueian. 

72. Kasueianing kaula, 
eusi ati ka Gusti, 
kasueianing gustina, 
jembar pangasih ka abdi, 
nya silipikaasih, 

abdi sujud Gusti sujud, 

genah silibĕlaan, 

bĕla hirup bĕla pati, 

patilasan jadi jembar kasampurnan. 

73. Kasampurnaning manusa, 
rapih atina ka Gusti, 
kasampurnaning Pangĕran, 
rapih pastina ka abdi, 
rapih parapih-rapih, 
buruh ripuh siligugu, 
silikaulakeun inya, 

abdi barengna birahi, 

nya jatnika lantaran ti kasueian. 

74. Kasueianing manusa, 
leuwih ti sueining suei, 

kasueianing Pangĕran, 
leuwih ti sueining suei, 
leuwih bawaning leuwih, 
nepi ka liwat ti maksud, 
leuwih ti nu dipĕnta, 
leuwih ti jamak sasari, 
kursiuna urut tina pangabita. 

75. Pangabitana manusa, 
babakti hayang paparin, 
ngaula hayang ganjaran, 
bawaning lumrah sasari, 
nya dipĕpĕling-pĕpĕling, 
ulah kitu ulah kitu, 
ngaula ka Pangĕran mah, 
matak ledis jadi angin, 

da Gusti mah disembah murbamisĕsa. 

76. Murbamisĕsa kaula, 
maparin lain ku jinis, 
ngaganjar lain ku bĕda, 
anggur gustina palindih, 
ka nu bakti nya bakti, 

ka nu sujud nya ku sujud, 
puasa Gusti borangan, 
sambĕang sembahing Gusti, 
katunggalan Gusti bawaning kaula. 

77. Kaula nandangan raga, 
nya Gusti nadangan eusi, 
silipakayakeun inya, 
birahi lawan birahi, 
birahining Maha Suei, 
meletus nu matak alus, 
jatnikana di rasa, 
rasaning alam sajati, 

jati waras taya kaeogĕhanana. 

78. Kaeogĕhanana dua, 
ti Gusti kurang birahi, 
ti kaula kurang darma, 
bibit eikaling di ati, 
tiwasna ka pribadi, 
inggut nya timbang taraju, 
ilang-ilangna tampang, 
beurat ka sisi ka gigir, 
lagana di waruganing sorangan. 

79. Sorangan di alam dua, 
birahi alaming Gusti, 
darma alaming kaula, 
rapih ngalindih lalandi, 
abdi Gusti sahiji, 
nyebut lakar daĕk nyebut, 
panelahan sasama, 

nu ngabdi gaduh lalandi, 

nu ngaula gaduh sangkaning jatnika. 

80. Jatnika ti alam mana, 
di Gusti tara ngabukti, 
tara nenggang ti kaula, 
di abdi tara ngabakti, 
abdi misah ti Gusti, 
eatur mabur nu geus tutur, 
tutur tuman kadunyan, 

nu ngaleungitkeun birahi, 
nu ngaruksak alaming kasampurnaan. 

81. Kasampurnaaning rasa, 
rasa kaulaning Gusti, 
rasa gustining kaula, 
abdi bongan birahi, 
birahing sajati, 

lipur ka alaming tutur, 

pindah rasaning rasa, 

kana jatnikaning pasti, 

pasti kuring kaula darmaning Allah. 

82. Allah nu teu paya nitah, 

Gusti nu ngalindih abdi, 
teu paya tunda talatah, 
lain Gusti nu sasari, 
bisi kaeingeirihi, 

tutur kalebur ku eatur, 

nya loba katilarna, 
ku abdi lain sajati, 
rasa dunya salia ka pamalina. 

83. Kapamalina kaula, 
hayang ngahiji jeung Gusti, 
kapamalina kaula, 

birahi ku agung Gusti, 

jadi paisin-isin, 

nya lumpuh pajauh-jauh, 

tuman ti sasarina, 

abdi malibir ka Gusti, 

ana mudal nanya katunggalanana. 

84. Katunggalanana nirea, 
bet birahi ku pamanggih, 
bet barangta ku lantaran, 
kaula adeg pribadi, 
ngajerit ana leungit, 
saumur-umurna nguyung, 
nanya kamarasanana, 

da lain muktining pasti, 

pasti leungit kabandang ku papanggihan. 

85. Papanggihan saliwatan, 
birahi leungiteun deui, 
betah nu babari owah, 
heula mana heula mendi, 


25 



nya diri teu walagri, 
da geus kuduna dikitu, 
rumbak suka bĕak betah, 
kabeulit ku nu kalingsir, 
beunang bongan ngenear tina 
kalanggengan. 

86. Kalanggengan nu sorangan, 
samĕmĕh boga pamanggih, 
mangpirang kodar wenang, 
lila kajeun teu paduli, 

nya tigin di nu pasti, 
lailaha illallah , 
ku aya ku euweuhna, 
mukti sapangadeg diri, 
balukarna kasukan dĕning jatnika. 

87. Jatnika basa borangan, 
tepi ka aya pamanggih, 
bagĕanna lalawora, 
haturan bagĕa sumping, 
iraha kersa mulih, 
patepung kersa lulurung, 
mangga sakersa-kersa, 
ulah meulit mawa kuring, 
ulah wĕya mamawa jiwa kaula. 

88. Kaula budak jatnika, 
bijil nyicikeun pangeusi, 
eaang bulan opat welas, 
taya ka sisi ka gigir, 
bijil ati beresih, 
ngalayung balungbang timur, 
nongtonan nu manggihan, 
pangeusi diri pribadi, 
wara-wiri ngajajahan dairahna. 

89. Dairahna kajatnikan, 
najan di rasul di nabi, 

mudal wayah ninggang mangsa, 

bijilna Qur’anul adzim , 

geus nganeik di birahi, 

leuwih yuswa opat puluh, 

porĕatna kadiukan (?), 

jujulna salapan kali, 

ngan ngasaan sapuluh kali siyaman. 

90. Siyaman dikajatnikan, 
lamunna diri pribadi, 
kaasaan dikieuna, 
sabaraha nya kabagi, 
lali ka nu sasari, 
ku alhakumuttakatsur , 
ka ahiring surat, 
nganeik di jannatunnaim , 

anu matak nyarita ka nu harayang. 

91. Harayang ngayang di wenang, 
ngangon diri di walagri, 
buana tongtonan rasa, 
papanggih rasaning sugih, 

di dieu geusan linggih, 
dukuh talun anu matuh, 
karangna pamulangan, 
anggoeun urang kiwari, 
kaluginan jatnika di kalanggengan. 

92. Kalanggengan di sorangan, 
ieu aing ieu aing, 

na ieuna ieu saha, 

moal unjam-injeum aing, 

ngan sakieu nya aing, 

itu gunung itu gunung, 

na pangulinan saha, 

kasan ulin uang aing, 

rĕk ka mana sorangan sapanjang hayang. 

93. Hayang wedalan ti wenang, 
wenang hayang wenang ĕling, 
jaga gĕ geus perang hayang, 
jaga gĕ geus garing ĕling, 
sĕsana kari aing, 

surup ka alamul goib , 

bĕak warta earita, 

moal kaasaan deui, 

bĕak eaeah kari bangkarak tulisna. 

94. Tulisna di alam purwa, 
purwaning kawit nu tadi, 
ngawayang Astinapura, 
kumaha dalang sajati, 
jatina nya pribadi, 
ngalantur satutup umur, 
nyaritana iraha, 

mun lain sinom birahi, 
diparantang nyarita alaming rasa. 

95. Rasana alaming sirna, 
hatazur tumul maqobir , 
kalla saufa ta ’lamun, 
nepi ka ilmal yaqin , 
nepi ka ainal yaqin , 
kakara murudul eatur, 
tepi ka la tus ’alunna , 
yauma idzin 'aninna ’im , 

pada nanya kumaha pating kumaha. 

96. Kumaha anu geus nyorang, 
alam beurang alam peuting, 
alam peuting alam beurang, 
alam hayang alam eling, 

pagiling pulang anting, 
duk jujul ka alam tuhu, 
tuhuna salawasna, 
bari nembangkeun birahi, 
birahina budi dayaning sampurna. 

97. Sampurna bagian saha, 
saha bet teu nyaho teuing, 
saha nu hadĕ mawatna, 
mawatna tunggaling Gusti, 

Gusti tunggaling abdi, 
sembah sujudna satuhu, 
anu katiban sirna, 
sirnaning alam sajati, 
sajatina nya di aranjeunanana. 

98. Aranjeunna nu uninga, 
kana pangeusi pribadi, 
rĕk nanya nanya ka saha, 
lain tanyakeuneun deui, 
di sarining sanubari, 
bari tuhu tara bitu, 
bituna palangsiang, 
unina bĕda jeung eusi, 

eusina mah lain pasar pamidangan. 

99. Pamidangan nu sampurna, 
di budi katut pangeusi, 

di rasa katut jatnika, 

di ati katut jeung pasti, 

pastina nya nu tadi, 

la ilaha illallah , 

taya jeroning taya, 

taya jayaning pribadi, 

nu jatnika bendu di kateupayaan. 

100. Kateupayaan di rasa, 
ĕlingna tamba teu ĕling 
hayang ngan tamba teu hayang, 
wenang mihayang miĕling, 
ka sanak wargi aing, 
ngalantung teu nginjeum tangtung, 
rasa alaming rasa, 
bijil di sinom birahi, 

mudal mubyar nembang boboroning rasa. 

101. Rasaning tembang jatnika, 
hariring teu makĕ pĕling, 
haleuang teu makĕ hayang, 
heuleut beurang heuleut peuting, 
kakuping teu kakuping, 
ngungkung sajeroning kurung, 
kurunganana raga, 
raga raganing aing, 

ligar kembang eaang siang sakahayang. 

